stanford-oval/wikipedia huggingface dataset:
Relaatioestetiikka

Relaatioestetiikan tai relaatiotaiteen (engl. Relational art, Relational aesthetics) lähtökohtina ovat ihmissuhteet tai ihmissuhteiden kokonaisuus ja niiden sosiaalinen konteksti. Ranskalainen taidekriitikko ja kuraattori Nicolas Bourriaud määritteli relaatioestetiikan kartoittaessaan 1990-luvun taidetta esseekokoelmassaan Esthétique Rélationnel (1997).
Bourriaud väittää relaatioestetiikan saavan teoreettisen horisontin "ihmisten vuorovaikutusten piiristä ja sen sosiaalisesta kontekstista, pikemminkin kuin oletuksen itsenäisestä ja yksityisestä symbolisesta tilasta". Relationaaliset taideteokset pyrkivät perustumaan subjektien välisiin kohtaamisiin (ovatpa ne sananmukaisia tai potentiaalisia), joissa merkitys käsitellään kollektiivisesti, pikemminkin kuin yksilöllisen kulutuksen privatisoidussa tilassa.
Relaatiotaiteen käytännöille on tyypillistä päättämättömyys, ne ovat tekemisissä ihmissuhteiden verkostojen ja niiden sosiaalisten kontekstien kanssa joista sellaiset suhteet saavat alkunsa. Relaatiotaide on korostanut myös teosten osuutta lahjoina ja monissa muodoissa, kuten aterioina, juhlina, julisteina, roolienhakutilanteina, peleinä, keskusteluina ja muina sosiaalisten tapahtumien tyyppeinä ja yhteistöinä. Tässä yhteydessä korostuu taideteoksen käyttö. Taide on taiteilijan ja katsojan välillä vaihdettavaa informaatiota, jonka suhdevaikutus perustuu sen herättämään vastaanottoon.
Relaatioestetiikan tarkoituksina on kääntää taidemuseo ylösalaisin, aiheuttaa sekasortoa sen perinnäisissä tavoissa ja museokävijän odotuksissa kunnioitusta herättäviä, arvostettujen taiteilijoiden tekemiä teoksia kohtaan. Laajemmassa mielessä se herkistää uudelleen ihmiset jokapäiväiselle ympäristölleen ja jopa toisilleen.
Esimerkkinä relaatioestetiikasta on pidetty Guggenheim-museossa New Yorkissa vuonna 2008 järjestettyä kymmenen taiteilijan  näyttelyä theanyspacewhatever, jossa kymmenen taiteilijaa (Angela Bulloch, Maurizio Cattelan, Liam Gillick, Douglas Gordon, Pierre Huyghe, Jorge Pardo, Philippe Parreno, Rirkrit Tiravanija, Dominique Gonzalez-Foerster ja Carsten Höller) esittivät teoksiaan.
Heta Kuchkan teoksia on nähty relaatioestetiikkana.
Aiheesta muualla

Veikko Nuutinen: Manifesti (1): Nicolas Bourriaud ja relaatioestetiikka Teatterikorkea. Teak. Arkistoitu 30.12.2013. Viitattu 28.12.2013.
Ulla Karttunen: Aktivistinen taide, aikamme rappiotaide Taide.  4/2008. Taide. Arkistoitu 8.8.2014. Viitattu 28.12.2013.
Ritva Vastamäki

Ritva Annikki Vastamäki (s. 16. tammikuuta 1947 Kuusisto) on suomalainen lääkäri ja entinen poliitikko. Vastamäki toimi kansanedustajana vuosina 1987–1991. Kansanedustajana hän edusti Hämeen läänin eteläistä vaalipiiriä ja kuului Kansallisen Kokoomuksen eduskuntaryhmään. Vastamäki työskenteli Lounais-Hämeen aluesairaalan kirurgian osastolääkärinä vuosina 1980–1990 ja apulaisylilääkärinä vuodesta 1991 eläkkeeseen asti.
Aiheesta muualla

Ritva Vastamäen viimeinen sairaalajoulu  22.12.2009. YLE Häme. Arkistoitu 26.12.2009. Viitattu 26.10.2010.
Rongonsalmen lossi

Lossi Viljakansaaren puoleisella rannalla.
Rongonsalmen lossi liikennöi Puumalassa Lieviskän paikallistiellä Viljakansaaren ja Lieviskän välillä. Se liikennöi tarvittaessa arkisin kello 6–22 ja pyhinä kello 9–22 välisenä aikana.
Rongonsalmen lossin rakensi Parkano Oy ja se valmistui vuonna 1972. Lossille mahtuu noin kymmenen henkilöautoa ja sen hyötykuorma on 44 tonnia. Kannen ajoradan hyödyllinen pituus on 25,5 metriä ja leveys 6,3 metriä. Aluksen syväys on 1,8 metriä ja kuivapaino 72 tonnia.
Richard Impola

Richard Impola (1923 Ahmeek, Michigan – 18. maaliskuuta 2015 Poughkeepsie, New York) oli amerikansuomalainen kirjallisuuden professori ja kääntäjä. Impola toimi englannin kielen ja englanninkielisen kirjallisuuden professorina. Hän käänsi englanniksi sekä runoa että proosaa, muun muassa Väinö Linnan Täällä Pohjantähden alla -trilogian, jonka kolmas osa ilmestyi samana päivänä kuin hänelle myönnettiin vuonna 2003 ansioistaan Suomen Leijonan I lk:n ritarin merkki.
Impolan vanhemmat muuttivat 1900-luvun vaihteessa Michiganiin Pohjanmaan Siikajoelta. Perheeseen syntyi kymmenen lasta, joista Richard Impola on yhdeksäs. Hän ei oppinut lapsuudessaan suomea vaikka kuulikin sitä jatkuvasti.
Impola opiskeli New Yorkissa Columbian yliopistossa englannin kieltä ja kirjallisuutta. New Yorkin suomalaispiireissä hän tutustui tulevaan vaimoonsa Helviin. Impola työskenteli professorina Columbian yliopistossa vuoteen 1983. Eläkkeelle jäätyään hän ryhtyi kääntämään Linnan Pohjantähti-trilogiaa. Sittemmin hän käänsi muun muassa useita Kalle Päätalon teoksia ja Aleksis Kiven Seitsemän veljestä.
Faouzi Benzarti

| 0 | 1 | 2 |
| --- | --- | --- |
 Faouzi Benzarti vuonna 2010.
Henkilötiedot
Syntymäaika: 3. tammikuuta 1950 (ikä 74)
Syntymäpaikka: Monastir, Tunisia
Pelipaikka: hyökkäävä keskikenttäpelaaja
Seura
Seura:  ES Sahel
Tehtävä: Päävalmentaja
Seurat
| Vuodet | Seura | O (M) |
|  |  US Monastir |  |
Valmennusura
1977–1979 1979–1982 1984–1985 1986–1987 1989–1990 1991–1992 1992–1993 1993–1994 1994 1995–1996 1997 1999–2000 2002–2003 2003 2005–2006 2006–2007 2007 2007–2009 2009–2010 2009–2010 2011 2012 2012 2013 2013 2013–2014 2014–:  EO Sidi Bouzid  US Monastir  Sfax Railways Sports  ES Sahel  Club Africain  ES Sahel  US Monastir  Espérance  Tunisian maajoukkue  CS Sfaxien  Club Africain  Club Africain  Stade Tunisien  Espérance  US Monastir  ES Sahel  Espérance  Libyan maajoukkue  Espérance  Tunisian maajoukkue  Club Africain  ES Sahel  Al Sharjah  Club Africain  US Monastir  Raja Casablanca  ES Sahel
Faouzi Benzarti (arab. فوزي البنزرتي‎‎, s. 3. tammikuuta 1950 Monastir, Tunisia) on tunisialainen jalkapallovalmentaja ja entinen jalkapalloilija.
Hän on valmentanut kolmea eri joukkuetta Tunisian-mestariksi. Myös hänen veljensä Lotfi Benzarti on jalkapallovalmentaja.
Valmennusura

Benzarti aloitti valmentajan uransa 1970-luvun lopulla valmentaessaan alasarjassa pelannutta EO Sidi Bouzidia. Kahden kauden jälkeen hän ryhtyi valmentamaan kotikaupunkinsa seuraa US Monastiria vuosina 1979–1982. Ensimmäisellä kaudellaan hän kykeni nostamaan seuran Tunisian pääsarjaan. Seuraavalla kaudella joukkue sijoittui sarjassa yhdeksänneksi ja sitä seuraavalla 1981–1982 sijalle yksitoista. Benzarti päätti jättää seuran ja otti valmennusvastuun Sfax Railways Sportsista kesken kauden 1983–1984 ja jatkoi roolissa seuraavan kauden 1984–1985 kokonaan. Hänet valittiin ES Sahelin uudeksi valmentajaksi kaudella 1986–1987. Samaisella kaudella Benzarti voitti ensimmäisen mestaruutensa valmentajana ES Sahelin napattua Tunisian-mestaruuden. Mestaruus ei jäänyt ainoaksi Benzartin siirryttyä kaudella 1989–1990 Club Africainin luotsiksi. Toinen Tunisian-mestaruus tuli tiukan kauden jälkeen, kun Club Africain oli tasapisteissä Esperancen kanssa, mutta keskinäiset ottelut olivat Benzartin luotsaaman Club Africainin hyväksi.
Valmennusura > Saavutukset

Tunisian-mestaruus (9): 1987, 1990, 1994, 2003, 2007, 2009, 2010, 2016, 2017
Afrikan Cup voittajien cup
Hopeaa: 1990, 1999
Afrikan Mestarien liiga: 1994
Hopeaa: 2010
Afrikan Super Cup: 1995
Arabian Super Cup: 1996
Arabian Mestarien liiga: 1997, 2009
Tunisian cup: 2000, 2003
CAF Confederation Cup: 2006, 2015
Hopeaa: 2011
CAF Super Cup
Hopeaa: 2007
Seurajoukkueiden MM-kisat
Hopeaa: 2013
Botola
Hopeaa: 2014
Roosevelt (New Jersey)

| Roosevelt |
| --- | --- |


 Roosevelt
 Koordinaatit: 40°13′15″N, 74°28′13″W 
Valtio:   Yhdysvallat
Osavaltio:   New Jersey
Piirikunta:  Monmouth
Pinta-ala:  
 – Kokonaispinta-ala:  4,97 km²
 – Maa:  4,94 km²
 – Josta vettä:  0,03 km² (0,52 %)
Väkiluku (2010):  882
 – Väestötiheys:  177 as./km²
 
 web2sons.org 
Infobox OKVirheellinen NIMI-arvo: 
Roosevelt on kunta (borough) Monmouthin piirikunnassa, New Jerseyssä. 1930-luvun laman aikana perustetun kunnan asukasluku oli 882 vuonna 2010, eli sen asukasluku oli laskenut 51:llä (-5.5 %) vuoden 2000 väestönlaskennasta.
Roosevelt perustettiin 29. toukokuuta 1937, jolloin sen nimi oli Jersey Homesteads. Nimeksi vaihdettiin 9. marraskuuta 1945 Roosevelt kunnianosoituksena puolta vuotta aiemmin kuolleelle entiselle yhdysvaltain presidentille Franklin D. Rooseveltille.
Aiheesta muualla

Kuvia tai muita tiedostoja aiheesta Roosevelt (New Jersey) Wikimedia Commonsissa
Regoliitti

Geologi Harrison Schmitt Kuussa vuonna 1972. Hänen avaruuspukunsa on yltä päältä Kuun regoliitissä.
Regoliitti on kivipintaisen taivaankappaleen pinnassa olevaa hienojakoista pölyn kaltaista ainesta. Sitä on tavattu muiden muassa Maassa, Kuussa, Marsissa ja joillain asteroideilla.
Etymologia

Nimitys regoliitti tulee muinaiskreikan sanoista ῥῆγος/rhē̂gos 'peitto', 'peite' ja λίθος/lithos 'kivi'.
Aiheesta muualla

Kuvia tai muita tiedostoja aiheesta Regoliitti Wikimedia Commonsissa
Rotherhithen rautatieasema

Rotherhithen rautatieasema on London Overgroundin asema Southwarkin alueella Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Thamesin etelärannalla Lontoon matkakortin maksualueella 2.
Rotherhithen asemalta kulkee junia pohjoiseen kohti Highbury & Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin.
Aiheesta muualla

Rotherhithen asema National Railin sivuilla (englanniksi)
Roosevelt Skerrit

| Roosevelt Skerrit |
| --- | --- |

Dominican pääministeri
 8. tammikuuta 2004–  
Edeltäjä:  Osborne Riviere (vt.) Pierre Charles
Henkilötiedot
Syntynyt: 8. kesäkuuta 1972 (ikä 52) Roseau, Dominica
Tiedot
Puolue:  Dominican Labour Party
Roosevelt Skerrit (s. 8. kesäkuuta 1972) on Dominican pääministeri ja pitää myös valtiovarainministerin, suunnittelun, kansallisen turvallisuuden ja ulkomailla asuvien kansalaisten asioiden salkkuja.
Skerrit opiskeli Mississippin yliopistossa Yhdysvalloissa, josta hän sai tutkinnon englannin kielestä ja psykologiasta. Hän oli alun perin Dominican vapausliikkeen nuorisoliiton jäsen, mutta liittyi työväenpuolueeseen palattuaan kotimaahansa. Hän oli englanninopettajana ammattikoulussa kunnes valittiin helmikuun 2000 vaaleissa parlamenttiin. Rosie Douglasin kuoleman jälkeen hänet nimitettiin hallitukseen ja Pierre Charlesin kuoleman jälkeen pääministeriksi. Virkakausi alkoi 7. tammikuuta 2004.
Huhtikuussa 2004 Skerrit solmi suhteet Kiinan kansantasavaltaan ja samalla rikkoi suhteet Taiwaniin. Osana diplomaattisuhteiden solmimista Dominica sai 100 000 000 USD talousapua.
Skerrit valittiin uudelleen parlamenttiin 2005, ja työväenpuolue sai yhden lisäpaikan.
Skerritin puolue sai murskavoiton 2009, ja hänet valittiin uudelleen pääministeriksi myös 2014.
Joulukuun 2019 parlamenttivaaleissa Roosevelt Skerritin johtama Dominican työväenpuolue (DLP) sai murskavoiton (18 parlamentin 21 paikasta) ja pääministerinä jatkoi Roosevelt Skerrit voitettuaan jo neljännen peräkkäisen kerran uudelleenvalinnan.
Aiheesta muualla

Kuvia tai muita tiedostoja aiheesta Roosevelt Skerrit Wikimedia Commonsissa
Fear

Wikisanakirjassa on tähän liittyvä sananselitys: .
Fear tai The Fear tarkoittaa seuraavia asioita:
Elokuvat ja televisio

Fear, yhdysvaltalainen elokuva vuodelta 1946
Kauhu (Fear), yhdysvaltalainen elokuva vuodelta 1990
Fear (The Fear), yhdysvaltalainen elokuva vuodelta 1995
Hiipivää kauhua (Fear), yhdysvaltalainen elokuva vuodelta 1996
Shokkihoitoa (Fear), yhdysvaltalainen televisiosarja
Musiikki

Fear, yhdysvaltalainen punk rock -yhtye
Fear, John Calen albumi
Fear, Royal Huntin albumi
Fear, Toad the Wet Sprocketin albumi
”The Fear”, Lily Allenin kappale
”F.E.A.R.”, Ian Brownin kappale
”Fear”, Disturbedin kappale albumilta The Sickness
Videopelit

F.E.A.R. , pelisarja
F.E.A.R., sarjan ensimmäinen peli
The Fear, Metal Gear -pelisarjan hahmo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fear”, voi hakea sivunnimihaulla, laajalla sivunnimihaulla tai tekstihaulla.
Rouvali

Rouvali on seuraavien suomalaisten henkilöiden sukunimi:
Eveliina Rouvali (s. 1997), kuulantyöntäjä
Santtu-Matias Rouvali (s. 1985), kapellimestari ja lyömäsoittaja
Simo Rouvali (s. 1975), jääkiekkoilija
Teuvo Rouvali (1921–2001), yritysjohtaja, kauppaneuvos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rouvali”, voi hakea sivunnimihaulla, laajalla sivunnimihaulla tai tekstihaulla.
Fear Dark

| Fear Dark |
| --- | --- |

Perustettu:  1998
Kotipaikka:  Alankomaat
Toimiala:  musiikki
Tuotteet:  musiikki
Kotisivu:  fear-dark.com
Infobox OKVirheellinen NIMI-arvo: 
Fear Dark on alankomaalainen levy-yhtiö, joka keskittyy äärimetallimusiikkiin. Yhtiön jakelu ja markkinointi kohdistuvat pääasiassa Benelux-maihin, Saksaan ja Sveitsiin.
Yhtyeet > Nykyiset

Slechtvalk
Morphia
Royal Anguish
Taketh
Sympathy
Yhtyeet > Entiset

Immortal Souls
Eluveitie
Kekal
Aiheesta muualla

Viralliset sivut (Arkistoitu – Internet Archive)
Rudy Markussen

Rudy Markussen (s. 1. heinäkuuta 1977 Kööpenhamina) on tanskalainen ammattilaisnyrkkeilijä ja entinen EU -liittojen tunnustama maailmanmestari ylemmässä keskisarjassa (76,2 kg).
Fabio Grosso

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Fabio Grosso
Syntymäaika: 28. marraskuuta 1977 (ikä 46)
Syntymäpaikka: Rooma, Italia
Pelipaikka: puolustaja
Pituus: 190 cm
Seura
Seura: Sassuolo
Tehtävä: päävalmentaja
Seurat
| Vuodet | Seura | O | (M) |
| 1995–1999 | Renato Curi | 125 | (55) |
| 1999–2001 | Chieti | 68 | (17) |
| 2001–2004 | Perugia | 67 | (7) |
| 2004–2006 | Palermo | 90 | (2) |
| 2006–2007 | Internazionale | 23 | (2) |
| 2007–2009 | Olympique Lyon | 53 | (2) |
| 2009–2012 | Juventus | 47 | (2) |
Maajoukkue
| 2003–2010 | Italia | 48 | (4) |
Valmennusura
2014–2017: Juventus U19
2017–2018: Bari
2018–2019: Hellas Verona
2019: Brescia
2020–2021: Sion
2021–2023: Frosinone
2023: Olympique Lyon
2024–: Sassuolo
 Seurajoukkueuran tilastot kattavat vain kansalliset sarjat.
Fabio Grosso (s. 28. marraskuuta 1977 Rooma) on italialainen jalkapalloilija, joka pelasi puolustajana ja voitti maailmanmestaruuden vuonna 2006. Hän on pelaajauransa jälkeen toiminut jalkapallovalmentajana Italiassa, Sveitsissä ja Ranskassa. Kesästä 2024 lähtien hän on toiminut Sassuolon päävalmentajana.
Ura pelaajana

Grosso aloitti uransa vuonna 1994 amatööriseura Renato Curin riveissä ja pelasi siellä aina vuoteen 1998 asti. Tämän jälkeen Grosso siirtyi Serie C2:een Chietiin kolmeksi kaudeksi, pelaten yhteensä 68 ottelua. Hänen seuraava siirtonsa oli vuonna 2001, jolloin Perugia hankki hänet. Hänestä tuli kuitenkin laitapuolustaja viimeisellä Perugia-kaudellaan ja lopullisesti hänestä tuli puolustaja siirryttyään tammikuussa 2004 Palermoon. Internazionale osti Grosso riveihinsä 6. kesäkuuta 2006. Pesti Interissä jäi kuitenkin yhteen kauteen ja kesällä 2007 Grosso suuntasi Ranskan mestarijoukkue Olympique Lyonin riveihin.
Grosso pelasi Lyonissa kaksi kautta ja kuului joukkueen avainmiehiin. Kesällä 2009 päävalmentaja Claude Puel antoi kuitenkin ymmärtää, ettei Grossolla ole tulevaisuutta seurassa. Siirtoikkunan lopussa elokuussa 2009 Grosso siirtyikin takaisin kotimaahansa Juventukseen 2 miljoonan euron siirtosummalla. Grosso pelasi Juventuksessa kaudet 2009-10, 2010-11 ja 2011-12. Kaudella 2011-12 Grosson vastuu Juventuksessa jäi varsin pieneksi, ja hän jättikin seuran kauden päätteeksi. Grosso päätti kauden jälkeen myös pelaajauransa.
Maajoukkuedebyyttinsä hän teki Sveitsiä vastaan huhtikuussa vuonna 2003. Grosso oli mukana MM-kisoissa 2006, jotka Italia voitti. Hän teki voittomaalin välieräottelussa Saksaa vastaan, ja ampui finaalissa ratkaisevan rangaistuspotkun maaliin. Grosso valittiin Italian EM-ryhmään 2008, ja hän pelasi joukkueensa kaikissa otteluissa. Grosso oli mukana myös Confederations Cupissa 2009, jossa Italia putosi jo alkulohkossa. Grosso valittiin Marcello Lippin 30-pelaajan alustavaan MM-kokoonpanoon 2010, mutta ei Salvatore Sirigun, Mattia Cassanin, Antonio Candrevan, Andrea Cossun, Marco Borilellon ja Giuseppe Rossin ohella mahtunut lopulliseen MM-kokoonpanoon 2010. Grosso pelasi viimeisen maaottelunsa marraskuussa 2009. Kaikkiaan hän pelasi 48 maaottelua ja teki niissä neljä maalia.
Ura valmentajana

Pelaajauransa jälkeen Grosso jatkoi työtä jalkapallon parissa valmennustehtävissä. Maaliskuussa 2014 hänestä tuli Juventuksen U19-joukkueen päävalmentaja. Hän valmensi Juventuksessa kolme vuotta, kunnes kesäkuussa 2017 nousi Serie B:ssä pelanneen Barin päävalmentajaksi. Grosso johdatti joukkueen kauden päätteeksi seitsemänneksi ja näin joukkue jäi niukasti nousukarsintojen ulkopuolelle. Kauden jälkeen hän siirtyi Hellas Veronan päävalmentajaksi. Pesti päättyi potkuihin toukokuun alussa 2019.
Veronasta saamiensa potkujen jälkeen Grosso palasi valmennustehtäviin marraskuussa 2019, kun Serie A:ssa heikosti menestynyt Brescia palkkasi hänet valmentajakseen. Pesti päättyi kuitenkin potkuihin jo joulukuussa joukkueen hävittyä kolme Grosson alaisuudessa pelaamaansa ottelua.
Elokuussa 2020 Grosson valmennusura jatkui Sveitsin liigassa Sionin päävalmentajana. Tämäkään pesti ei kestänyt kauaa, sillä sarjajumboksi juuttunut joukkue erotti Grosson maaliskuussa 2021.
Pian Sionista saamiensa potkujen jälkeen Grosso palasi valmentajaksi Italiaan, kun hänestä tuli Serie B:ssä pelanneen Frosinonen päävalmentaja. Grosson johdolla Frosinone voitti kaudella 2022/23 Serie B:n mestaruuden ja nousi pääsarjatasolle. Seura ei menestyksestä huolimatta jatkanut sopimustaan Grosson kanssa kauden jälkeen.
Syyskuussa 2023 Grossosta tuli Ranskan liigan jumboksi vajonneen Olympique Lyonin päävalmentaja. Hän toimi tehtävässä vain runsaat kaksi kuukautta. Kesällä 2024 hän aloitti Italian Serie B:hen pudonneen Sassuolon päävalmentajana.
Meriitit > Pelaajana

Maailmanmestaruus: 2006
Italian mestaruus (2): 2007, 2012
Ranskan mestaruus: 2008
Ranskan cup: 2008
Trophée des Champions: 2008
Meriitit > Valmentajana

Serie B: 2023
Fear, and Loathing in Las Vegas

| Fear, and Loathing in Las Vegas> Tiedot |
| --- | --- |
Toiminnassa:  2008–
Tyylilaji:  J-Rock Trancecore Metalcore Emo
Kotipaikka:  Japani
Laulukieli:  englanti, japani
Jäsenet:  So, Laulu, Scream   Sxun, Kitara   Taiki, Kitara   Kei, Basso   Tomonori, Rummut   Minami, Vision, Programmer, Panorama,Scream  
Aiheesta muualla
www.lasvegas-jp.com
Infobox OKNimi-testi OK: 
Fear, and Loathing in Las Vegas（フィアー・アンド・ロージング・イン・ラスベガス）on japanilainen trancecore-yhtye, joka muodostettiin vuonna 2008. Bändin soittotyyliin kuuluvat useasti vaihtuva tempo ja musiikkityylin vaihdokset, jossa sekoittuvat useat genret, mm. power metal.
Diskografia

Scorching Epochal Sensation (Demo) - 2008
Dance & Scream (Album) - 2010
Nextreme (EP) - 2011
All That We Have Now (Album) - 2012
Phase 2 (Album) - 2014
Feeling of Unity (Album) - 2015
New Sunrise - 2017
Hypertoughness - 2019
Cocoon for the Golden Future - 2022
Diskografia > Singlet

Burn the Disco Floor With Your 2-Step!! - 2009
Take Me Out!!/twilight - 2010
Evolution ~Entering the new world~ - 2010
Jump Around - 2011
Just Awake - 2012
Rave-up Tonight - 2014
Let Me Hear - 2015
Starburst – 2015
Shine – 2017
Return to Zero – 2017
Greedy – 2018
The Gong of Knockout – 2018
Be Affected (Takanori Nishikawa) – 2018
The Stronger, the Further You'll Be – 2019
Massive Core – 2019
Aiheesta muualla

Yhtyeen kotisivut
Rongelap

| Rongelap |
| --- | --- |
 Rongelap satelliittikuvassa
Maantiede
Muut nimet:  Namorik
Merialue:  Tyynimeri
Saaria yht.:  61
Suurin saari:  Rongelap
Pinta-ala:  7,95 km²
Valtio
Valtio:  Marshallinsaaret
Väestö
Väkiluku:  79 (2011)
Rongelap on atolli Marshallinsaarilla. Se koostuu 61 saaresta, joiden maapinta-ala yhteensä on noin 8 neliökilometriä. Rongelapin asukasluku oli 79 vuonna 2011.
Aiheesta muualla

Kuvia tai muita tiedostoja aiheesta Rongelap Wikimedia Commonsissa
Marshallinsaaret
Ailinginae
Ailinglaplap
Ailuk
Arno
Aur
Bikar
Bikini
Bokak
Ebon
Enewetak
Erikub
Jabat
Jaluit
Jemo
Kili
Kwajalein
Lae
Lib
Likiep
Majuro
Maloelap
Mejit
Mili
Nadikdik
Namorik
Namu
Rongelap
Rongerik
Toke
Ujae
Ujelang
Utirik
Wotho
Wotje
Renato Rascel

Renato Rascel elokuvassa Päällystakki, 1952.
Renato Rascel (27. huhtikuuta 1912 Torino – 2. tammikuuta 1991 Rooma) oli italialainen näyttelijä ja laulaja. Hän edusti maataan vuoden 1960 Eurovision laulukilpailussa laululla ”Romantica” ja sijoittui kahdeksanneksi.
Rascel sävelsi ”Arrivederci Roma” -kappaleen.
Elokuvia

Bellezze in bicicletta (1950)
Päällystakki (1952)
Montecarlo (1957)
Come te movi, te fulmino! (1958)
Rooman seitsemän kukkulaa (1958)
Ferdinando I re di Napoli (1959)
Policarpo, "ufficiale di scrittura" (1959)
Viimeinen tuomio (1961)
Un burattino di nome Pinocchio (1972)
Aiheesta muualla

Wikimedia Commonsissa on kuvia tai muita tiedostoja aiheesta .
Renato Rascel Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Renato Pasquali

| Renato Pasquali> Henkilötiedot |
| --- | --- |
Koko nimi:  Renato Pasquali
Syntynyt: 31. heinäkuuta 1954 (ikä 70) Jesolo, Italia
Kansalaisuus:   Italia
Koripalloilija
Nyk. joukkue:   Kanada
Valmennusura
1998–1999 2003–2006 2006 2008 2009–:   Fulgor Libertas Forlì  BC Kiova  Pallacanestro Reggiana  Virtus Bologna  Kanada
Renato Pasquali (s. 31. heinäkuuta 1954 Jesolo) on italialainen koripallovalmentaja.
Ura

Pasquali toimi vuodet 1989–1993 Ettore Messinan apuvalmentajana Virtus Bolognassa. Kaudella 1996–1997 hän oli Mike D'Antonin kanssa Benetton Trevison valmentajana. Ensimmäisen kerran hän toimi päävalmentajana Serie A2:ssa pelanneen Fulgor Libertas Forlìn valmentajana. Vuodet 2003–2006 Pasquali valmensi BC Kiovaa, jonka hän vei EuroChallengen finaaliin kaudella 2004–2005. Lisäksi hän on toiminut Pallacanestro Reggianan ja Virtus Bolognan päävalmentajana.
Aiheesta muualla

Lega Basket Serie A (Arkistoitu – Internet Archive) (italiaksi)
Riihimäen yhteiskoulu

Riihimäen yhteiskoulu voi tarkoittaa seuraavia:
nykyisen Riihimäen lukion alkuperäinen nimi vuosina 1905–1931
nykyisen Pohjolanrinteen koulun alkuperäinen nimi vuosina 1963–1976
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Riihimäen yhteiskoulu”, voi hakea sivunnimihaulla, laajalla sivunnimihaulla tai tekstihaulla.
Rongerik

| Rongerik |
| --- | --- |
 Rongerik satelliittikuvassa
Maantiede
Muut nimet:  Rongdrik
Merialue:  Tyyni valtameri
Saaria yht.:  17
Suurin saari:  Jitoen
Pinta-ala:  1,7 km²
Valtio
Valtio:  Marshallinsaaret
Väestö
Väkiluku:  asumaton
Rongerik (myös Rongdrik, Roñdik, Rongrik) on asumaton atolli Marshallinsaarilla, Tyynellä valtamerellä. Se sijaitsee noin 165 kilometrin päässä Wothon atollista ja kahdensadan kilometrin päässä Bikinin atollista.
Rongerik koostuu 17 saaresta, joiden pinta-ala yhteensä on noin 1,7 neliökilometriä. Rongerikillä on laguuni, jonka pinta-ala on noin 144 neliökilometriä.[lähde? ]
Bikinin atollin asukkaat asuivat Rongerikillä 7. maaliskuuta 1946 – 14. maaliskuuta 1948, kun Bikinillä tehtiin ydinkokeita. Vuonna 1948 he siirtyivät asumaan Kwajaleinille ja lopulta Kilille.
Aiemmin marshallinsaarelaiset uskoivat, että atollilla kummittelee. Sen vuoksi se on ollut aina asumaton.[lähde? ]
Aiheesta muualla

Kuvia tai muita tiedostoja aiheesta Rongerik Wikimedia Commonsissa
Marshallinsaaret
Ailinginae
Ailinglaplap
Ailuk
Arno
Aur
Bikar
Bikini
Bokak
Ebon
Enewetak
Erikub
Jabat
Jaluit
Jemo
Kili
Kwajalein
Lae
Lib
Likiep
Majuro
Maloelap
Mejit
Mili
Nadikdik
Namorik
Namu
Rongelap
Rongerik
Toke
Ujae
Ujelang
Utirik
Wotho
Wotje